CELEX: E2010P0002
Language: mt
Date: 2010-03-26 00:00:00
Title: Talba għal Opinjoni Konsultattiva mill-Qorti tal-EFTA magħmula minn Héraðsdómur Reykjavíkur, datata s- 26 ta’ Marzu 2010 fil-kawża ta' Þór Kolbeinsson vs l-Istat tal-Islanda (Kawża E-2/10)

2.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 325/21
            
         Talba għal Opinjoni Konsultattiva mill-Qorti tal-EFTA magħmula minn Héraðsdómur Reykjavíkur, datata s-26 ta’ Marzu 2010 fil-kawża ta' Þór Kolbeinsson vs l-Istat tal-Islanda
   (Kawża E-2/10)
   2010/C 325/05
   Saret talba lill-Qorti tal-EFTA permezz ta’ ittra tas-26 ta’ Marzu 2010 minn Héraðsdómur Reykjavíkur (il-Qorti Distrettwali ta’ Reykjavík), li waslet fir-Reġistru tal-Qorti fis-6 ta’ April 2010, għal Opinjoni Konsultattiva fil-kawża ta' Þór Kolbeinsson vs l-Istat Islandiż, dwar il-mistoqsijiet li ġejjin:
   
               (1)
            
            
               Huwa kompatibbli mad-dispożizzjonijiet tad-Direttiva tal-Kunsill 89/391/KEE tat-12 ta' Ġunju 1989 dwar l-introduzzjoni ta' miżuri li jinkoraġġixxu titjib fis-saħħa tal-ħaddiema fuq il-post tax-xogħol u d-Direttiva tal-Kunsill 92/57/KEE tal-24 ta' Ġunju 1992 dwar l-implimentazzjoni tal-ħtiġijiet minimi ta' sigurtà u saħħa f'postijiet ta' kostruzzjoni temporanji jew mobbli (it-tmien Direttiva individwali fis-sens tal-Artikolu 16(1) tad-Direttiva 89/391/KEE), li ħaddiem, minħabba negliġenza kontributorja, jista' jinżamm responsabbli għal telfiet imġarrba bħala riżultat ta' aċċident fuq il-post tax-xogħol, meta kien ġie stabbilit li min iħaddem ma kienx ikkonforma, fuq inizjattiva tiegħu stess, mar-regoli dwar is-sigurtà u l-kundizzjonijiet fuq il-post tax-xoghol?
            
         
               (2)
            
            
               Jekk it-tweġiba għall-mistoqsija ta' hawn fuq hija fin-negattiv, l-Istat Islandiż għandu jinżamm responsabbli li jagħti kumpens lill-ħaddiem li kellu aċċident fuq il-post tax-xogħol u li, għall-kuntrarju tad-direttivi msemmija qabel, kellu jġorr parzjalment jew kompletament it-telf imġarrab, minħabba negliġenza kontributorja, għar-raġuni li l-Istat ma kienx implimenta kif xieraq dawn id-direttivi fil-liġi Islandiża?